ไทยติดเชื้อ “โควิด” เพิ่มอีก 1 สะสมรวม 3,034 ราย เหลือรักษาในรพ. 90 คน
ไทยติดเชื้อ “โควิด” เพิ่มอีก 1 สะสมรวม 3,034 ราย เหลือรักษาในรพ. 90 คน
20 พ.ค. 2563

นพ.ทวีศิลป์ วิษณุโยธิน โฆษกศูนย์บริหารสถานการณ์โควิด-19 (ศบค.) เปิดเผยสถานการณ์การแพร่ระบาดของไวรัสโควิด-19 ในประเทศวันนี้ว่า พบผู้ป่วยยืนยันติดเชื้อรายใหม่ 1  ราย เป็นผู้เดินทางมาจากต่างประเทศ และเข้า State Quarantine จำนวนผู้ป่วยสะสมอยู่ที่ 3,034 ราย หายป่วยเพิ่มขึ้น 31 ราย ทำให้จำนวนผู้ป่วยที่รักษาหายแล้วรวม 2,888 ราย และยังมีผู้ป่วยรักษาตัวอยู่ในโรงพยาบาล 90 ราย ต่ำกว่า 100 แล้ว ขณะที่ไม่พบผู้เสียชีวิตเพิ่ม ทำให้ยอดผู้เสียชีวิตสะสมคงที่ 56 ราย
โดยผู้ป่วยรายใหม่ 1 ราย เป็นเพศชาย อายุ 45 ปี อาชีพเชฟร้านอาหารไทย เดินทางกลับจากประเทศบาห์เรน ถึงไทยวันที่ 15 พ.ค. 63 เข้าพัก State Quarantine ในกทม. ตรวจหาเชื้อวันที่ 18 พ.ค. แต่ไม่ได้มีอาการ